Zenesis 



Lang Be Kateka Be Kana Moarunga Emakadi Dipura. 

H J[ MataTiatanatina Nanaranga lang be kateka ieraaki. Z Ata 

alauri nge kateka ikaubouruararao be ubanaba ieno, Katekao 
nge dang ba dieno be Nanaranga Kainga nge dang ba atabaladi 
ioio. Malaina nge tagotina. 3 Kodeka Nanaranga ipile, 
"Malaraa dapura." Be malania dipura. 4 Nanaranga malama ita 
nge diuiatina. Be malama be malama tagonga nge inegeru. 
5 Malama nge "arita" kana Ipile be malama tagonga nge 
"oabubu" kana ipile. Irodo be izama. Nge amaridi teke ka 
imanubu. 

6 Kodeka Nanaranga ipile, "Daga tago itaita teke ngapura 
be dang kateka atabala dieno be dang kateka lo dieno nge 
nganegediaru." Be kana ngae ipura. 7 Be Nanaranga daga tago 
itaita iemaki be dang eruma be atabala dieno nge inegeiru. 
8 Daga ngae nge "lang^^ kana ipile. Kaba irodo be izama. Nge 
amaridi ruaia ka imanubu. 

^ Kodeka Nanaranga ipile, "Dang katekao dieno nge egenadoi 
tekenalo dalako be kaba bara dapura." Be kana ngaedi dipura. 
10 Kaba bara dipura nge kateka kana ipile. Dang egenadoi 
tekenalo ikabuni be dieno nge "makasi" kana ipile. Nanaranga 

kana ngaedi iemaki ita nge suri diuiatina. 21 Kodeka 
Nanaranga ipile,"Katekao kai be siresire dapura. Kai be 
siresire kalingodi otioti be kai bibia patudi otioti." Be 
kana ngaedi dipura. J|2 Kai be siresire katekao dipura nge 
nediala bokana kalingodi dipurapura. Nanaranga kana ngaedi 
iemaki ita nge suri diuiatina. 113 Kababe irodo be izaraa. 
Nge amaridi tolia ka imanubu. 

14-15 Kodeka Nanaranga ipile , "Malama aninga tekedi langlo 
dapura be ariata be oabubu danegediaru. Be masa kaleabong, 
barasibong be bong bibia datugatuga. Kana ngaedi nge langlo 
daeneno be kateka malama daniani." Be kana ngaedi dipura. 
16 Kodeka Nanaranga malama bibia rua iemaki. Takaia nge 
"amari" be arita malama nganiani kana. Takaia nge "kalea" be 
oabubu malama nganiani kana. Goal iemaki be. J? Kana ngaedi 
iemaki nge langlo inanga be kateka malama dianiani. Jl8 Amari 
be kalea nge ariata be oabubu dinegediaru be dinanaringdiaru. 
Nanaranga kana ngaedi ita nge suri diuiatina. _19, Kababe 
irodo be izama. Nge anaridi oatia ka imanubu. 

20 Kodeka Nanaranga ipile , "Ika be kana moauriuri 
danglonalona dapura be dang dakakauri. Kateka atabala nge 
mang daroro." Be kana ngaedi dipura. 2/^ Bokaibe ika bibia 
be kana moauriuri moarunga nge Nanaranga makasilo inanga. 
Kana moauriuri danglonalona nge nemnem be kokokolabe inanga. 
Langlo nge mang nemnem be inanga. Nanaranga kana iemaki ita 
nge suri diuiatina. 22 Nanaranga kana moarunga iemaki nge 
imaroudi be ipile, "Ika be kana moauriuri moarunga makasilo 
nge natu kamadokidoki be makasi kamaiauni. Mang kateka 

atabala langlo nge oareaminglo nge kamakokotina," 23 Kababe 
irodo be izama, Nge amaridi Itmaia ka imanubu. 

24 Kodeka Nanaranga ipile, "Katekalo nge ngado, 
ngadokasisi be kana moauriuri moarunga nge nemnem be dapura. 
Ngado aedio alalale be kana moauriuri nabadio alalale, 
Kabukabu be anuanga be sisiki be bibia." Be kana ngaedi 
dipura. 25 Ngado kabukabu be anuanga be nabadio alalale be 
ngado sisiki be ngadokasisi nge nemnem be inanga. Nanaranga 
kana iemaki ita nge suri diuiatina. 

26 Kodeka Nanaranga ipile, "Kodeka tamoata taemaki kita 
bokana. Be suri nge kita la bokana. Be ngai masa ika, liiang 
be ngado moauriuri moarunga katekao dialale be disoaki nge 
ngatanepoadi be ngananaring." 27 Bokai be Nanaranga nge 
tamoata ngaiala bokana iemaki. Ntoane be aine iemaki. 

28 Kodeka Nanaranga imaroudiaru be ipile, "Natu kokoko 
kamadokidiaru be katekalo dakoko be kateka daiauni. Di masa 
kana moarunga datanepoadi. Ngau unangakaming be ika, mang be 
kana moauriuri moarunga katekao disoaki be dialalale nge 
kamatanepoadi . 29 Ngau abe kaipatu be siresire kangkang 
kanamingru bokana egege katekao unanga. Kai be siresire 
kalingodi otioti be kai patudi otioti nge kaninga kanamingru. 
30 Daukarai moarunga nge ngado be kana moauriuri moarunga 
kangkang kandi." Be kana ngaedi dipura. _31 Nanaranga kana 
moarunga iemaki ita nge suri diuitina. Irodo be izama. Nge 
bong limateke ka imanubu. 
O J[ Bokai be Nanaranga lang be kateka be kana moarunga 

iemaki be dimanubu. 2 Bong limaruaianao nge Nanaranga 
kana iememaki nge imamboaki be imanaoa. 3 Bong limaruaia nge 

Nanaranga imaroui be "bong biabia" kana ipile, Bakara, bong 
ngaenao ka raalipi ne iraamboaki be imanaoa. 4 Bokainatuka be 
Nanaranga lang be kateka be kana moarunga iemaki, 

Uma Ara Iden. 

5 Bong TANEPOA Nanaranga lang be kateka be kana moarunga 
ieraaki nge katekao kai be siresire tago. Bokaibe kaipatu nge 
tago teke idula. Nanaranga nge ura tago sesu iemaki be 
ibala. Be katekao nge tamoata tago teke isoaki be uma 
ieraemaki be imalipilipi . 6 Ata kang kateka ilonalo dieno nge 
dirakepura be kateka kusi dituburi, 

7 Kodeka TANEPOA Nanaranga kateka-poasa idoki be tamoata 
moane ono iemaki. Be auka ono moauringa nge moagarunganalo 
iani be tamoata aburo irepeki. 8 Kodeka TANEPOA Nanaranga 
nge uma teke ege amari takeanao Idenlo iemaki be tamoata 
makara inangai. 9 Uma ngaenalo nge Nanaranga kai kokokotina 
nemnem iemaki be inanga. Be kai nge patudi oarikadi 
dipurapura. Uma lukanganatinao nge kai teke inangai be 
tamoata patu ikani nge masa tago iboadu ngamate. Kai takaia 
nge tamoata patu ikani nge masa kaoanga dalabatina be 
kanagoala be kanauia ngakaoataki. JO Zagura teke nge Idenlo 
ipapanana be uma ngae dang ianiani. Zagura ngae Iden ipereki 
nge sapara oati dipura. JH Zagura sapara muamuatuka nge ara 
Pison. Be kaba aradi Abila nge iboalingi. J2 Makara nge 
patu angoangodi aradi "gol" , kai darakadi boaudi oarikadi, 
be patu dadara aradi "oniks" nge dieno. Kana ngaedi nge 

zazangadi atabalatina, _13 Zagura sapara ruaia nge ara Gion 
be anua ara Kus nge iboalingi. J[4 Zagura sapara tolia nge 
ara Taigris be anua Asiria nge ege amari rakeanao ipapanana. 
Be sapara oatia ara lupretis. 

15 Kodeka TANEPOA Nanaranga tamoata iemaki nge Idenlo 
inangai be uma ngamalipilipitaki be ngadodoraki kana. _16 
TANEPOA Nanaranga nge tamoata ngae bokai irai, "Iboadu 
rerengamlo kai moarunga maka uma ngaenalo gokangkang. J7 Ata 
kai ono kaoa dokinga be kanagoala be kanauia kaoatakinga nge 
patu raoakinatina kudoki. Bong kudoki be kukani nge bong la 
ngaranao raasa goraate." 

J8 Alauri nge TANEPOA Nanaranga bokai ipile, "Tamoata moane 
rubenala isoaki nge tago iuia. Ngau masa sokoakibudu ruanga 
iauia teke memaki be ngadumadumai . " J9 Kodeka TANEPOA 
Nanaranga katekapoasa idoki be ngado be mang moarunga iemaki. 
Alauri nge ngado be mang moarunga iemaki nge tamoata moanelo 
ilakoaki be aradi ibuleakidi. Bokainatuka be aradi didoki. 
20 Bokaibe ngado moarunga be mang moarunga; kabukabu be 
I^uanga aradi ibuleaki. Ata tago teke nge soakibudu ruanga 

iauia. 

21 Kodeka TANEPOA Nanaranga tamoata moane iemaki be 
ienosoa. Be bong ieno nge tapou teke garanganao idoki be 
kusi kaba imuleaki. 22 Kodeka TANEPOA Nanaranga itaguraki be 
aine teke moane garanga tapou ane iemaki be moane ieluakani. 
23 Be moane ipile, "Kodekatina kana ngae nge ngaula bokana. 
Ngai tapou nge ngau tapougu. Mizaka be kusi nge ngau 
mizakagu be kusigu. Ngau moane tapougu oti ka Nanaranga 
iemaki. Bokaibe ara Eba." 24 Bokaibe moane tama be tina 
ngaperekidi be aine diaru dasoakibuduru be tekediaru bokana. 
25 Moane be aine nge nemoalala ba ata tago dimaiaru. 

O J, Ngado be kana moauriuri moarunga TMEPOA Nanaranga 

iemaki maradi nge raoata laka moagili kokoko, Kodeka moata 
itaguraki be aine itegi, "Moiraoibe Nanaranga irakamingru be 
makare kai teke patu tago iboadu karaakangkaniaru?" 

2-3 Aine ikatu be ipile, "Iboadu kai moarunga makare 
patudi gakangkangru. Ata kai uma lukanganao ituitui nge patu 
moaki kikaniaru ki kidokiabaru. Bong kidokiaru nge bongla 
ngaranao masa gamateru. Bokaibe Nanaranga ibabari. 

4 Moata ipile, "Ngara boli piletina! Tago iboadu 
kamamateru. 5 Nanaranga ikaoa bong kakaniaru masa iloraingru 
dakaoa be kaoangaraingru dalaba ngaiala bokana. Be rauzigoala 
be muziuia kamakaoatakiru." 

6 Aine kai ite nge oarika be ilonalo bokai ipile, "Kaoa 
masa kana oarika!" Bokaibe kai nge patu idoki be ikani. Alu 
idoki be roa iani be ikang. 7 Bong dikaniaru nge ilodiaru 
dikaoa be nedialanaru ditediaru nge nemoala ba ka disoakiru. 
Kodeka kai daudi didokiru be dikalauriru be diokoru. 

8 Rairaituka nge Nanaranga dilongoriaru umalo ialalale be 
kai maradi dikoraaru. 9 Ata TANEPOA Nanaranga nge Adam ikilai 
be itegi, "Inanga kusoaki?" 

10 Moane isanga be ipile, "Ngau ulongoriko umalo kualalale 
be ukoma. Ngau nemoala ba ka usoaki. Bokaibe ulongoriko nge 

taburigu ira!" JM[ Be Nanaranga itegi, "Naita iraiko kaiko 
nemoala be ka kusoaki? Kai ubabari ka patu kukani?" 

12 Moane ikatu be ipile, "Aine raa maka kunangaiana nge ka 
lana be ukani." J3 Kodeka TANEPOA Nanaranga nge aine itegi, 
"Bakaraka bokai kumuzi?" Aine ikatu be ipile, "Moata ibolesa 
ka ukani." 

Nanaranga Moatubu Inanga. 

J4 Kodeka TANEPOA Nanaranga nge moata irai, "Kana ngae 
kuemaki bokana masa moatubu ne godoki. Ngado be kana 
moauriuri moarunga maradi kaiko masa ngesoaki bibiatina 
godoki. Kaituka be ngalako masa nabango gonana. Be masa 
gapugapu ba gokangkani nibe gomate ba. JI5 Ngau masa aine 
kamru memakikamingru be karaaererekeiru. Be natumingru masa 
nediala be daererekei. Aine natu masa penganam ngaduaposaki 
be moata masa ae gokaratani." 

J6_ Be aine bokai irai, "Kaiko bong kutine masa sururu 
bibiatina godoki. Be bong natu kudokidoki masa sururu nem 
dalabatina. Gosururutina ata roam masa gokulakulangia la. 
Be ngai masa atabalam ngasoaki tanepoa nem bokana." 

17 Moane bokai irai , "Kaiko roam kulongori be kai ubabari 
nge patu kukani. Kaiko bokai kumuzi bokana kateka abe 
ungesoaki. Gosururutina be masa kangkang goteate, nibe 
gomate ba. JS Katekalo masa siresire goalakadi be singaba 
ragaragadi dapurapura. Be kai singabalonalona masa patudi 
gokangkang. 19 Gosuburaoatina be masa gomoanako, nibe kaba 

katekalo gomule. Kateka ane ka emakang ipura be katekalo 
kababe goraule." 

20 Adam nge roa ara Eba ibuleakini. Ngai ka tamoata 
moarunga tinadi. 21_ Kodeka TANEPOA Nanaranga nge ngado-kusi 
idoki be kusi iemaki be Adam be Eba iandlaru be diokoru. 

Adam Be Eba Taonadl Dlpura. 

22 Alauri nge TANEPOA Nanaranga ipile, "Tamoata abe 
kaoanga kita bokana. Ngai abe rauzigoala be muziuia 
ikaoataki. Kai ono mate bebenga nge patu moakinatina ikani, 
Ikani masa soakinga dasalagatina." 23 Bokaibe TANEPOA 
Nanaranga nge tamoata itaoni be Iden Ipereki be ilako kateka 
ono emaka ipura nge ngamalipilipitaki kana, 24 Nanaranga 
tamoata itaoni be kodeka Iden Uma zala aoa ono silinga nenalo 
nge tamoata kaiboangdi alu be asi ono eunga nge teke inangai 
be kai ono mate bebenga nge dinarinaringi. Asi ono eunga nge 
ipurupururui be nenala be ibuibuiri. 

